«alikonline.ir» - ՀՅԴ Բիւրոյի ներկայացուցիչ Հրանտ Մարգարեանը կարծում է, որ իշխանութիւնները պէտք է պատշաճ արձագանգէին եկեղեցու շուրջ կատարւող գործընթացներին։ Ինչպէս յայտնի է՝ երկար ժամանակ է ինչ Ամենայն հայոց կաթողիկոս Գարեգին Բ-ին կարգալոյծ անելու համար պայքար է տարւում։ «Եկեղեցու հետ կապւած հարցերն անընդունելի են, մենք ինչու ենք զուսպ մնում, չեմ հասկանում, դրանով հասարակութեանն ենք մղում առճակատման։ Կարգ ու կանոն պէտք է երկրում իշխանութիւնները հաստատեն»,- «Ժողովուրդ» օրաթերթի հետ զրոյցում նշեց Հրանտ Մարգարեանը։